“หุ้นเอเชีย” ผันผวน! นลท.จับตาผลประชุม “เฟด” สัปดาห์นี้
“ตลาดหุ้นเอเชีย” เปิดผันผวนเช้าวันนี้ ท่ามกลางการซื้อขายบางเบา นักลงทุนจับตาการประชุมนโยบายการเงินของธนาคารกลางสหรัฐ (เฟด) ในสัปดาห์นี้
14 มิ.ย. 2564

ผู้สื่อข่าวรายงานว่า ตลาดหุ้นเอเชีย เปิดผันผวนในเช้าวันนี้ ท่ามกลางการซื้อขายบางเบา เนื่องจากตลาดหุ้นจีนและตลาดฮ่องกงปิดทำการเนื่องในวันหยุด ขณะที่นักลงทุนจับตาการประชุมนโยบายการเงินของธนาคารกลางสหรัฐ (เฟด) ในสัปดาห์นี้
ดัชนี NIKKEI 225 ตลาดหุ้นญี่ปุ่นเปิดวันนี้ที่ 29,153.11 จุด เพิ่มขึ้น 204.38 จุด หรือ +0.70%
ส่วนตลาดหุ้นจีนและตลาดหุ้นไต้หวันปิดทำการวันนี้เนื่องในเทศกาลขนมจ้าง
ทั้งนี้ นักลงทุนจะจับตาการประชุมนโยบายการเงินของธนาคารกลางสหรัฐ (เฟด) ในสัปดาห์นี้ โดยคาดว่าเฟดจะยังไม่เปลี่ยนแปลงนโยบายการเงิน แม้สหรัฐเปิดเผยตัวเลขเงินเฟ้อพุ่งขึ้นเกินคาดเมื่อวันพฤหัสบดีก็ตาม
ทางด้านนักวิเคราะห์คาดการณ์ว่า เฟดจะยังคงรักษาจุดยืนในการใช้นโยบายผ่อนคลายทางการเงินในการประชุมวันที่ 15-16 มิ.ย.นี้ โดยเฟดจะตรึงอัตราดอกเบี้ยระยะสั้นที่ระดับ 0.00-0.25% และจะยังคงเดินหน้าซื้อพันธบัตรตามมาตรการผ่อนคลายเชิงปริมาณ (QE) วงเงิน 1.2 แสนล้านดอลลาร์/เดือนต่อไป